wickkiey/tamil-wikipedia-chunked huggingface dataset:
# மேற்கு ஜுராங்

## வரலாறு

ஜூராங் மேற்கு, ஒரு காலத்தில் பெங் காங் என்று அழைக்கப்பட்ட பகுதியிலிருந்து தோன்றியது. இது சுங்கே ஜுராங்கில் உள்ள காம்பியர் தோட்டங்களுக்கு பெயரிடப்பட்டது. 20 ஆம் நூற்றாண்டின் நடுப்பகுதியில், இப்பகுதியில் பல செங்கல் சூளைகள், செம்பனை எண்ணெய் உற்பத்தி செய்யும் இடங்கள் மற்றும் நாற்றுமேடைகள் இருந்தன. அந்த நேரத்தில், ஜுராங் மேற்கில் உள்ள ஒரே பொதுவான பண்ணை இடங்களாக, பூன் லே மற்றும் தமன் ஜுராங் மட்டுமே இருந்தன. ஜூராங் மேற்கில் ஒரு புதிய நகரத்திற்கான எச்.டி.பி. கருத்துருவாக்கத்தை தொடங்கிய வரையில், 1984 வரை, இப்பகுதி தனியாகவே இருந்தது. தற்போது, இந்த நகரம், ஒன்பது துணை மண்டலங்களாக பிரிக்கப்பட்டுள்ளது. இது மொத்தம் 94,000 பொது மற்றும் தனியார் வீட்டு அலகுகளை நீண்ட காலத்திற்கு கொண்டுள்ளது.  
இந்த நகரத்தின் முதல் அடுக்குமாடி குடியிருப்பு பிரிவுகள், தமன் ஜூரோங்கில் 1963ம் ஆண்டில் நிறைவடைந்தன. நவம்பர் 2004 க்குள், சுமார் 71,522 குடியிருப்பு அலகுகள் நிறைவடைந்தன. 31 மார்ச் 2018 நிலவரப்படி, ஜுராங் மேற்கில், 74,301 எச்.டி.பி. குடியிருப்பு பிரிவுகள் உள்ளன.
# மேற்கு ஜுராங்

## நிலவியல்

ஜுராங் மேற்கு என்பது முதன்மையான குடியிருப்பு நகரமாகும். இது சிங்கப்பூரின் மேற்கு பகுதியில் தெங்கா புது நகரத்திற்கு மேற்கே அமைந்துள்ளது, மேற்கு பிராந்தியத்தின் கீழ் நகர்ப்புற மேம்பாட்டு ஆணையம் (யுஆர்ஏ) வரையறுக்கப்பட்டுள்ளது.  
இந்த நகரத்தின் வடக்கே பான் தீவு அதிவேக நெடுஞ்சாலை, (பி.ஐ.இ.), கிழக்கே சுங்கே ஜுராங் ( ஜுராங் நதி) மற்றும் ஜுராங் ஏரி, தெற்கே அயர் ராஜா அதிவேக நெடுஞ்சாலை (ஏ.வொய்.இ.), மேற்கில் பெனோய் சாலை மற்றும் மேல் ஜுராங் சாலை போன்றவை உள்ளது. ஜுராங் மேற்கு நகர மையம், ஜூராங் மேற்கு மத்தியில் அமைந்துள்ளது. ஜுராங் தொழில்துறை தோட்டத்தின் ஒரு பகுதியான ஒரு தொழில்துறை பகுதி பூன் லே வழி மற்றும் மேல் ஜுராங் சாலையின் தெற்கே அமைந்துள்ளது. ஜுராங் புதுமை மாவட்டத்தின் ஒரு பகுதியாக வென்யாவில் தற்போது மற்றொரு தொழில்துறை பகுதி வளர்ச்சியில் உள்ளது.
# மேற்கு ஜுராங்

## நிலவியல்

### துணை மண்டலங்கள்

ஜுராங் மேற்கு புது நகரம் பின்வரும் ஒன்பது துணை மண்டலங்களாக பிரிக்கப்பட்டுள்ளது.  
- பூன் லே
- சின் பீ
- ஹாங் கா
- ஜுராங் மேற்கு மத்திய
- கியான் டெக்
- சஃப்டி
- தமன் ஜுராங்
- வென்யா
- யுனான்
# மேற்கு ஜுராங்

## நிலவியல்

### விளக்கப்படங்கள்

2018 ஆம் ஆண்டு நிலவரப்படி, ஜுராங் மேற்கின் மக்கள் தொகை 266,720 ஆகும். அவர்களில் பெரும்பாலோர் பணிபுரியும் மக்கள்தொகையில் ஒரு பகுதியாக உள்ளனர். 68,840 குடியிருப்பாளர்களைக் கொண்ட யுன்னான், 65,720 குடியிருப்பாளர்களுடன் ஜுராங் மேற்கு மத்திய பகுதிக்கு அடுத்தபடியாக அதிக மக்கள் தொகை கொண்ட துணை மண்டலமாக உள்ளது. இருப்பினும், சின் பீ மண்டலத்தில் பத்து குடியிருப்பாளர்கள் மட்டுமே உள்ளனர். அதே நேரத்தில் சஃப்டி முற்றிலும் மக்கள்தொகை அற்ற மண்டலமாக உள்ளது. இது, பரப்பளவில் நிரம்பியுள்ளது. இதில் வெறும் மட்டுமே குடியிருப்பு பகுதிகளாக நியமிக்கப்பட்டுள்ளன. ஜுராங் மேற்கு, ஒரு கிமீ <sup>2 க்கு</sup> 27,000 மக்கள் அடர்த்தியைக் கொண்டுள்ளது &nbsp;(மை <sup>2 க்கு</sup> 70,000).
# பெச்சோரா ஆறு

**பெச்சோரா ஆறு** (Pechora River, ; கோமி மொழி: Печӧра; நெனெத்து மொழி: Санэроˮ яха) என்பது வடமேற்கு ரசியாவில் உள்ள ஒரு ஆறு. இது உரால் மலைகளின் மேற்குப் பகுதியில் அமைந்து வடக்கு நோக்கிச் சென்று ஆர்க்டிக் பெருங்கடலில் பாய்கிறது. பெரும்பாலும் கோமி குடியரசில் உள்ள இந்த ஆற்றின் வடக்கு பகுதி நெனெத்து தன்னாட்சி வட்டாரத்தைக் கடக்கிறது.
# பெச்சோரா ஆறு

## நிலவியல்

மற்றும் ஓப் ஆற்றின் ஒரு பகுதி]]
இது 1,809 கிலோமீட்டர் (1,124 மைல்) நீளம் கொண்டது, ஒப்பீட்டளவில் கொலம்பியா ஆற்றை விடச் சற்று குறைவானது. அதன் படுகை 322,000 சதுர கிலோமீட்டர் (124,000 சதுர மைல்) பரப்பளவைக் கொண்டது, இது பின்லாந்தின் நிலப்பரப்புக்கு இணையான அளவு. ஆண்டுச் சராசரி நீர் வெளியேற்றத்தின் அடிப்படையில் இது ஐரோப்பாவில் வோல்கா ஆறு மற்றும் தன்யூபிற்குப் பிறகு மூன்றாவது இடத்தில் உள்ளது. அதன் நீர்வெளியேற்றம் டானூபின் வெளியேற்ற அளவில் பாதியாகவும் அதன் இணையாறான வடக்கு டிவினா ஆற்றை விடச் சற்று அதிகவும் உள்ளது.  
இது நியூ கினியாவிற்கு வெளியே அதன் படுகையில் அணைகள் ஏதுமில்லாத ஆறுகளில் மிகப்பெரியது. ஆற்றின் கீழ்நிலைக்கு மேற்கே திமன் முகடு உள்ளது. உரால் மலைகளின் மேற்குப் பக்கத்திலுள்ள படுகையின் கிழக்கே யுகிட் வா தேசியப் பூங்கா உள்ளது. மேலும் படுகையில் ஐரோப்பாவின் மிகப்பெரிய கன்னிக்காடான விர்ஜின் கோமி காடுகள் உள்ளன. உசா ஆற்றின் படுகையின் வடகிழக்கில் பெரிய நிலக்கரி மையமான வோர்குடா உள்ளது.
# பெச்சோரா ஆறு

## நிலவியல்

### ஆற்றுவழி

கோமி குடியரசின் தென்கிழக்கு மூலையில் உள்ள உரால் மலைகளில் இந்த ஆறு தோன்றுகிறது. இந்தப் பகுதி பெச்சோரா-இல்யீச் பாதுகாக்கப்பட்ட இயற்கைப் பகுதி என்று அழைக்கப்படுகிறது. உரால்களின் மறுபுறத்தில் வடக்கு சோஸ்வா ஆற்றின் ஊற்று உள்ளது. இந்த ஆறு முதலில் தெற்கு நோக்கியும், பின்னர் மேற்கு நோக்கியும் பாய்ந்து, சிறிய படகுகளுக்கான முதன்மை வழிசெலுத்துமிடமாக இருக்கும் யக்ஷாவினருகே வடக்கு நோக்கித் திரும்புகிறது. ஒரு சிறிய நீர்வழியிடை நிலவழி தெற்கே காமா ஆற்றுப் படுகைக்குச் செல்கிறது. கிழக்கே வடக்கு டிவினா ஆற்றின் ஒரு கிளையான மேல் விச்செக்தா ஆறு உள்ளது. இந்த ஆறு கம்சமோல்ஸ்க்-நா-பெச்சோரைக் கடந்து உஸ்ட்-இல்யீச் வரை செல்கிறது, அங்கு இல்யீச் ஆறு கிழக்கிலிருந்து இணைகிறது, பின்னர் வடமேற்கு த்ராய்ட்ஸ்கோ-பெச்சோர்ஸ்க் (ஆற்றின் வாயிலிருந்து 1,359 கிலோமீட்டர்), வடக்கே வுக்டில் மற்றும் உஸ்ட்-ஷுகர் வரை ஷுகோர் ஆறு கிழக்கிலிருந்து இணைகிறது. இந்த ஆறு பெச்சோரா நகரத்திற்கு வடக்கே பாய்கிறது, அங்கு வோர்குடா தொடர்வண்டிப் பாதை கடக்கிறது, பின்னர் வடக்கே உஸ்ட்-உசா வரை ஒரு காலத்தில் சைபீரியாவிற்கு ஒரு முக்கியமான ஆற்றுப் பாதையாக இருந்த உசா ஆறு கிழக்கிலிருந்து இணைகிறது. பெச்சோரா பின்னர் வடமேற்கு, மேற்கு மற்றும் மேற்குத்தென்மேற்கில் வளைகிறது. தெற்கிலிருந்து ஈழ்மா ஆறு இணைகிறது. பின்னர் அது மேற்கிலிருந்து உஸ்ட்-சீல்மாவுக்குப் (ஆற்றின் வாயிலிருந்து 425 கிலோமீட்டர்) பாய்கிறது, அங்கு பீழ்மா ஆறு (கோமி குடியரசு) தென்மேற்கில் இருந்து இணைகிறது, மேற்கில் இருந்து சீல்மா ஆறு இணைகிறது. நவீன காலத்திற்கு முன்பு மக்கள் சீல்மா வரை பயணித்து நீர்வழியிடை நிலவழிச் சாலை மூலம் பியோசா ஆற்றைக் கடந்து வெள்ளைக் கடலை அடைவார்கள். பின்னர் பெச்சோரா வடக்கு நோக்கித் திரும்பி ஆர்க்டிக் வட்டம் மற்றும் நெனெத்து தன்னாட்சி வட்டாரத்தின் எல்லையைக் கடக்கிறது; புஸ்தோஸ்யோர்க்ஸ்; நெனெத்து வட்டாரத் தலைநகரம் மற்றும் பெச்சோரா டெல்டாவின் தலைப்பகுதியில் ஒரு துறைமுகமான நரியான்-மார்; பெச்சோரா விரிகுடா; பெச்சோரா கடல்; இறுதியாக பேரன்ட்ஸ் கடல் எனத் தன் பயணத்தை முடிக்கின்றது.
# பெச்சோரா ஆறு

## நீரியல்

ஆற்றின் மாதாந்திர சராசரி நீர்வெளியேற்றம் 1981 மற்றும் 1993 க்கு இடையில் ஆற்றின் வாயிலிருந்து 141 கிமீ (88 மைல்) தொலைவில் அமைந்துள்ள ஓக்ஸினோ சிற்றூரில் பதிவு செய்யப்பட்டது. மதிப்புகள் கீழே உள்ள வரைபடத்தில் வழங்கப்படுகின்றன (மெட்ரிக் அலகுகள், கனமீட்டர் வினாடிக்கு).
<>
<timeline>
Colors=
id:lightgrey value:gray(0.8)
id:darkgrey value:gray(0.3)
id:sfondo value:rgb(1,1,1)
id:barra value:rgb(0.6,0.8,0.9)  
ImageSize = width:500 height:300
PlotArea = :40 bottom:40 top:20 :20
DateFormat = x.y
Period = from:0 till:20000
TimeAxis = orientation:vertical
AlignBars = justify
ScaleMajor = gridcolor:lightgrey increment:10000 start:0
ScaleMinor = gridcolor:lightgrey increment:2000 start:0
BackgroundColors = canvas:sfondo  
BarData=
bar:Jan text:Jan.
bar:Fév text:Feb.
bar:Mar text:Mar.
bar:Avr text:Apr.
bar:Mai text:May.
bar:Jun text:Jun.
bar:Jul text:Jul.
bar:Aoû text:Aug.
bar:Sep text:Sep.
bar:Oct text:Oct.
bar:Nov text:Nov.
bar:Déc text:Dec.  
PlotData=
color:barra width:30 align:  
bar:Jan from:0 till: 926
bar:Fév from:0 till: 743
bar:Mar from:0 till: 643
bar:Avr from:0 till: 778
bar:Mai from:0 till: 11829
bar:Jun from:0 till: 17182
bar:Jul from:0 till: 7530
bar:Aoû from:0 till: 3543
bar:Sep from:0 till: 4303
bar:Oct from:0 till: 3670
bar:Nov from:0 till: 1972
bar:Déc from:0 till: 1277  
PlotData=
bar:Jan at: 926 fontsize:S text: 926 shift:(-10,5)
bar:Fév at: 743 fontsize:S text: 743 shift:(-10,5)
bar:Mar at: 643 fontsize:S text: 643 shift:(-10,5)
bar:Avr at: 778 fontsize:S text: 778 shift:(-10,5)
bar:Mai at: 11829 fontsize:S text: 11829 shift:(-10,5)
bar:Jun at: 17182 fontsize:S text: 17182 shift:(-10,5)
bar:Jul at: 7530 fontsize:S text: 7530 shift:(-10,5)
bar:Aoû at: 3543 fontsize:S text: 3543 shift:(-10,5)
bar:Sep at: 4303 fontsize:S text: 4303 shift:(-10,5)
bar:Oct at: 3670 fontsize:S text: 3670 shift:(-10,5)
bar:Nov at: 1972 fontsize:S text: 1972 shift:(-10,5)
bar:Déc at: 1277 fontsize:S text: 1277 shift:(-10,5)
</timeline>
</>
# பெச்சோரா ஆறு

## கால்வாய்த் திட்டம்

இந்த ஆறு ஒரு காலத்தில் குறிப்பாக வடமேற்குச் சைபீரியாவுக்குப் பயணிப்பவர்களுக்கு ஒரு முக்கியமான போக்குவரத்துப் பாதையாக இருந்துள்ளது. இன்று ஒரு தொடர்வண்டிப்பாதை தென்மேற்கில் வோர்குடாவிலிருந்து மாஸ்கோவை இணைக்கிறது. பெச்சோராவுக்கு தொடர்வண்டிப் பாதை வருவதற்கு முன்பு, காமா ஆற்றுப் படுகையில் செர்டின் முதல் பெச்சோராவில் உள்ள யக்ஷா வரை ஒரு நீர்வழியிடை நிலவழிச் சாலையே இப்பகுதிக்கான ஒரு முக்கியமான பயண வழியாக இருந்துள்ளது.  
பெரிய வடக்கு ஆற்றுப் பயணமாற்றத் திட்டத்தின் ஒரு பகுதியாக அதே பொது வழியில் போக்குவரத்துக்கென இல்லாமல் பெச்சோராவின் ஒருபகுதி நீரை காமா ஆற்றிற்குத் திசை திருப்புவதற்காக பெச்சோரா-காமா கால்வாய்க்கான ஒரு திட்டம் 1960 களில் தொடங்கி 1980 கள் வரை பரவலாக கலந்தாயப்பட்டது. இருப்பினும், 1971 ஆம் ஆண்டில் மூன்று அணு வெடிப்புகள் மூலம் 600 மீட்டர் (2,000 அடி) நீளத்திற்கு ஒரு பள்ளத்தை தோண்டியதைத்தவிர, முன்மொழியப்பட்ட கால்வாயின் பாதையில் எந்த கட்டுமானப் பணிகளும் மேற்கொள்ளப்படவில்லை.
# பெச்சோரா ஆறு

## இலக்கியக்குறிப்பு

இந்த ஆற்றின் ரசியப்பெயர் பழைய உள்ளூர் நெனெத்து மொழி வழக்கில், "பெ" மற்றும் "சோரா" என்ற இருசொற்களின் இணைப்பில் உருவானது, இதன் பொருள் "காட்டில் வாழ்பவர்" என்பதாகும்.
பெச்சோரா ஆறு பெச்சோரின் என்ற பெயரின் மூலமாகும். இது ரஷ்ய இலக்கியத்தில் நன்கு அறியப்பட்ட படைப்பான மிகயீல் லேர்மந்தவ் 1839 ஆம் ஆண்டு எழுதிய *எ ஹீரோ ஆஃப் அவர் டைம்* என்ற புனைகதையின் நாயகனின் பெயராகும்.
# துங்கபத்ரா அணை

**துங்கபத்ரா அணை** அல்லது **பம்பா சாகர்** என்பது கிருஷ்ணா ஆற்றின் துணை ஆறான துங்கபத்ரா ஆற்றின் குறுக்கே கர்நாடக மாநிலம், பெல்லாரி மாவட்டத்தின் ஹொஸபேட்டே பகுதியிலுள்ள அணையாகும். வேளாண்மை, மின்சாரம், வெள்ளநீர் மேலாண்மை என இந்த அணை பல்நோக்கு பயன்பாட்டைக் கொண்டுள்ளது. இந்திய சுதந்திரத்திற்கு முன்னர் ஹைதராபாத் மாகாணமும், சென்னை மாகாணமும் இணைந்து அணை கட்டும் பணி தொடங்கப்பட்டது. சுதந்திரத்திற்குப் பின்னர் கருநாடகம் மற்றும் ஆந்திரப் பிரதேசம் சேர்ந்து 1953 ஆம் ஆண்டு கட்டிமுடித்தனர். ஆந்திரப் பிரதேசம், கர்நாடகம், தெலுங்கானா ஆகிய மாநிலங்களிடையே அணை நீர் பங்கீட்டில் பிணக்கு நிலவுகிறது. ஹைதராபாத் மாகாணத்தைச் சேர்ந்த கிருஷ்ணமூர்த்தி என்பவர் இதன் தலைமைப் பொறியாளர் ஆவார். மண்ணும் சுண்ணாம்பும் சேர்ந்து கட்டப்பட்டதால் இதன் நிலைத்தன்மையும், நீடித்து நிற்கும் தன்மையும் கொண்டுள்ளது. இதைப் போல எழுபது ஆண்டுகளுக்கும் மேலாக இந்தியாவில் நிலைத்து நிற்கும் சிமெண்ட் அல்லாத அணை இதுவெனக் கருதப்படுகிறது. மாபெரும் எண்ணிக்கையில் தொழிலாளர்களைக் கொண்டு இதைக் கட்டிமுடித்தனர், அதன் பிரதான ஒப்பந்ததாரராக ஹைதராபாத் மாகாண மகபூப்நகரின் கொன்னூர் கிராமத்தைச் சேர்ந்த வெங்கட் ரெட்டி முலமால்லா செயல்பட்டார்.
# துங்கபத்ரா அணை

## வரலாறு

1860 வாக்கில் பெல்லாரி, அனந்தபூர், கர்னூல் மற்றும் கடப்பா மாவட்டத்தை உள்ளடக்கிய இராயலசீமை பகுதிகளில் ஏற்பட்ட பஞ்சம் பிரிட்டீஷ் பொறியாளர்கள் கவனத்திற்கு வருகிறது. பஞ்சத்திலிருந்து மீண்டு வர துங்கபத்ரா நதி நீரைத் தேக்கிக் கால்வாய்கள் மூலம் வேளாண்மைக்குப் பயன்படுத்திக் கொள்ள அணைக்கான பரிந்துரையை முன்வைக்கப்பட்டது. 1860 இல் ஆர்தர் காட்டன் என்பவரால் இத்திட்ட வரைவு முதலில் உருவாக்கப்பட்டாலும், படிப்படியாக மேம்படுத்தப்பட்டு, ஹைதராபாத்தைச் சேர்ந்த என். பரமேஸ்வரன் பிள்ளை என்பவரால் 1933 இல் புதிய வரைவு முன்வைக்கப்பட்டது. வேளாண்மைக்காக இதற்கு முன்னர் இருந்த நதிநீர் ஒப்பந்தங்கள் அனைத்தும் ஒவ்வொன்றாகத் தீர்த்துவைக்க எட்டாண்டுகள் ஆகின. இறுதியாக மெட்ராஸ் மாகாண அரசு 1940 இல் ஆய்வறிக்கை தயாரிக்க உத்தரவு இட்டது. அப்போதைய பொறியியல் கண்காணிப்பாளர் எல். வெங்கடகிருட்டிண ஐயர், தலைமைப் பொறியாளர் எப். எம். டௌலெய் என பலரது பரிந்துரைகளையும் ஆராய்ந்து எம். எஸ். திருமலை ஐயங்கார் என்பவரால் 1942 இல் ஆய்வறிக்கை சமர்ப்பிக்கப்பட்டது. 1944 இல் மெட்ராஸ் மற்றும் ஹைதராபாத் அரசுகளுக்கிடையே புரிந்துணர்வு செய்து கொண்டு துங்கபத்ரா திட்டம் தொடங்கப்பட்டது.  
அலுவல்ரீதியாக 1945 பிப்ரவரி 28 ஆம் நாள் சர் ஆர்தர் ஹோப் என்ற மெட்ராஸ் ஆளுநர் முன்னிலையிலும் பேரர் இளவரசர் முன்னிலையிலும் தொடங்கிவைக்கப்பட்டது. ஆனால் அரசியல் மற்றும் தொழில்நுட்ப இடர்களால் 1949 ஜனவரி வரை பணிகள் தொடங்கவில்லை. மோக்சகுண்டம் விசுவேசுவரய்யா தலைமையில் இரு மாநில பொறியாளர்கள் கூடி அணை கட்டுமானத்தின் நீர் பங்கீடு குறித்து விவாதித்து உறுதி செய்தனர்.  
1947 இல் அற்றின் கரைகளில் அகழ்வாய்வு செய்து, 1949 ஏப்ரல் 15 ஆம் நாள் கட்டுமானப் பணிகள் தொடங்கின. கோபர் அணை கட்டிய அனுபவத்தைக் கொண்டு வெள்ள காலத்திலும் அகழ்வாய்வுப் பணிகள் தொடர்ந்தன. 1950 வாக்கில் கரையோரக் கட்டுமானங்கள் முடிந்து, 1951 இல் தடுப்புக் கட்டுமானமும் நிறைவு பெற்றது. இதனால் 1953 அக்டோபரில் +1613.00 அடி நீர் தேக்கிவைக்கப்பட்டது. நிலக் கையகப்படுத்தலும், மறு குடியமர்வுப் பணிகளும் தொடர்ந்து 1953 செப்டம்பர் வரை நடந்தன. 90 கிராமங்களில் 54,452 மக்கள் இதனால் பாதிக்கப்பட்டனர். மீதிப் பணிகளான சாலைப் பாலம், அணைக் கோபுரம், நீர் தேக்கும் எந்திரங்கள், வடிகால் போன்ற பணிகள் அனைத்தும் 1958 ஜூன் மாதத்தில் நிறைவு பெற்றன.
பொருட்களுக்கும், பணிக்கும் சேர்த்து மொத்தம் 16.96 கோடி செலவாகியது. 1953 ஜூலை ஒன்றாம் நாள் நீர் திறந்துவிடப்பட்டது.  
மின்னுற்பத்திக்கான கால்வாய் 1954 ஜூன் மாதத்தில் தொடங்கி 1957 மே மாதத்தில் நிறைவடைந்தன. 1956 அக்டோபர் 2 இல் ஆந்திர அரசின் சார்பாக முதல் நீர் மின்சாரத் திட்டம் தொடங்கிவைக்கப்பட்டது. 920 லட்சம் செலவில் 1966 ஜூன் மாதம் நிறைவு செய்யப்பட்டு, 1966 ஜூலை 27 ஆம் நாள் கால்வாயில் நீர் திறக்கப்பட்டது. இரண்டாம் நீர் மின்சாரத் திட்டம் 487 லட்சம் செலவில் 1970 ஜூன் மாதம் முழுமையடைந்தது. இந்த நீர் மின் உற்பத்தித் திட்டமானது முதலாம் இந்திய ஐந்தாண்டு திட்டங்களுள் ஒன்றாகச் செயல்படுத்தப்பட்டது.
# சியோப்பூர்

**சியோப்பூர்** மத்திய இந்தியாவின் மத்திய பிரதேச மாநிலத்தில் உள்ள ஒரு நகரம். இது சியோப்பூர் மாவட்டத்தின் நிர்வாக தலைமையகம் ஆகும். சியோப்பூர் ஒடுக்கமான இரயில் பாதை மூலம் குவாலியருடன் இணைக்கப்பட்டுள்ளது. மரம் செதுக்குவதற்கு இந்த நகரம் பாரம்பரிய பிரபலமானது. இந்நகரத்திலிருந்து 25 கி.மீ. தொலைவில் உள்ள சம்பல் நதி ராஜஸ்தான் மற்றும் மத்திய பிரதேச மாநிலங்களுக்கு இடையிலான எல்லையை உருவாக்குகிறது.  
240 கி.மீ தூரத்தில் உள்ள குவாலியரில் இருந்து இரயில் மற்றும் பேருந்துகள் வழியாக சியோப்பூரை அடையலாம். 60&nbsp;கி.மீ தொலைவில் உள்ள சவாய் மாதோபூரிலிருந்து<nowiki/>ம், 110&nbsp;கி.மீ தொலைவில் உள்ள கோட்டாவிலிருந்து பேருந்துகள் வழியாக சியோப்பூரை அடையலாம். சியோப்பூர் மத்திய பிரதேசத்தின் வடக்கு பகுதியில் அமைந்துள்ளது. விஜய்பூர், கரஹால் மற்றும் படோடா ஆகியவை சில முக்கிய இடங்கள். பால்பூர் (குனோ) வனவிலங்கு சரணாலயம் முக்கிய சுற்றுலா தளமாகும். பிரபலமான ககேதா நீர்த்தேக்கம் இந்த மாவட்டத்தில் அமைந்துள்ளது. அழகாக அலங்கரிக்கப்பட்ட மரக் கூரைகள், கதவுகள் மற்றும் மெல்லிய செதுக்கப்பட்ட வடிவமைப்புகளுடன் கூடிய லிண்டல்கள் ஆகியவை வூட்கார்விங் கலை சியோப்பூர் மாவட்டத்தில் செழித்தோங்கியுள்ளதற்கு அமைதியான சான்றுகள். சியோப்பூரின் மரச் செதுக்குபவர்கள், மிகுந்த உணர்திறன் மற்றும் திறனுடன் பல்வேறு வகையான மரப் பொருட்களை உருவாக்குகிறார்கள். சியோப்பூரின் கைவினை கலைஞர்கள் குழாய்கள், முகமூடிகள், பொம்மைகள், கதவுகள், நிலைப்பாடுகள் (ஸ்டாண்டுகள்), ஜன்னல்கள், மர நினைவுச் சின்னங்கள், மலர் குவளைகள், படுக்கை இடுகைகள் மற்றும் தொட்டில் பதிவுகள் போன்றவற்றை உருவாக்குகிறார்கள்.  
சம்பல், சீப், குனோ போன்ற முக்கியமான ஆறுகள் மாவட்டத்தை வளப்படுத்துகின்றன. இந்தூர் மாவட்டத்தில் தோன்றிய சம்பல், மத்திய பிரதேசத்தின் வடமேற்கு எல்லையை ராஜஸ்தானுடன் உருவாக்குகிறது.
# சியோப்பூர்

## வரலாறு

சியோப்பூர் கோட்டையின் வரலாற்று தோற்றத்தைக் கண்டுபிடிக்கும் உறுதியான ஆவணப்படுத்தப்பட்ட ஆதாரங்கள் எதுவும் கிடைக்கவில்லை. இருப்பினும் கி.பி 1026 தேதியிட்ட ஒரு சமண தூண் சியோப்பூர் கோட்டையின் இருப்பைக் குறிக்கிறது. குவாலியரின் 17 ஆம் நூற்றாண்டின் கவிஞர் கடக் ராய், தனது புகழ்பெற்ற படைப்பான கோபஞ்சலா அகியானாவில் சியோப்பூரைப் பற்றி குறிப்பிடுகிறார். அவரது குறிப்பின்படி, நரேஷர் மன்னர் அஜய் பால் (1194–1219) சியோப்பூரை தனது தலைநகராக அறிவித்திருந்தார்.  
கி.பி 1301 இல் அலாவுதீன் கில்சி ரந்தம்பூர் கோட்டையை கைப்பற்றிய பின்னர், சியோப்பூர் கோட்டையையும் கைப்பற்றினார். அது அந்த நேரத்தில் மன்னர் ஹம்மிர் தேவின் கீழ் இருந்தது. 1489 ஆம் ஆண்டில், மால்வாவைச் சேர்ந்த சுல்தான் மஹ்மூத் கல்ஜி அதைக் கைப்பற்றி மால்வா சுல்தானகத்தின் ஒருங்கிணைந்த பகுதியாக மாற்றினார்.  
1542 இல், சேர் சா சூரி சியோப்பூர் கோட்டையை கைப்பற்றினார். அவரது காலத்தில் கட்டப்பட்ட ஒரு பிரார்த்தனை மைதானம் ( *இட்கா* ) மற்றும் அவரது தளபதி முனாபர் கானின் நினைவாக அவரது மகன் இஸ்லாம் ஷா கட்டிய ஒரு பெரிய கல்லறை ஆகியவை அந்தக் காலத்தின் கட்டிடக்கலைக்கு எடுத்துக்காட்டுகளாகும்.  
அதன் பிறகு, பூந்தி நகர மன்னர் சுர்ஜன் சிங் ஹடா, சியோப்பூர் கோட்டையைக் கைப்பற்றினார். 1547 ஆம் ஆண்டில், அக்பர் கோட்டையைக் கைப்பற்றினார். பின்னர் குவாலியரின் மகாராஜான மாதவ் ராவ் சிந்தியாவை எதிர்த்துப் போராடுவதற்கு உதவியதற்காக முகலாயர்களால் ஆக்ராவின் கவுர்களுக்கு வழங்கப்பட்டது. கவுர்கள் சிந்தியாக்களுக்கு அடிபணியும் வரை அதிலிருந்து தொடர்ந்து ஆட்சி செய்தனர்.
# மேற்கு நோக்கிய பயணம்

**மேற்கு நோக்கிய பயணம்** (Journey to the West) என்பது 16 ஆம் நூற்றாண்டில் மிங் வம்சத்தின் போது வெளியிடப்பட்ட ஒரு சீன புதினமாகும். இது வூ செங்கன் என்பவரது படைப்பாகும். இது சீன இலக்கியத்தின் நான்கு சிறந்த செம்மொழி புதினங்களில் ஒன்றாகும். ஆர்தர் வாலியின் பிரபலமான சுருக்கப்பட்ட மொழிபெயர்ப்பு *<nowiki/>'மங்க்கி (குரங்கு)* என்பது ஆங்கிலம் பேசும் நாடுகளில் நன்கு அறியப்பட்டதாகும்.  
பௌத்த புனித நூல்களை ( சூத்திரங்கள் ) பெறுவதற்காக " மேற்கு பிராந்தியங்களுக்கு ", அதாவது மத்திய ஆசியா மற்றும் இந்தியா போன்ற பகுதிகளுக்குச் சென்ரு பல சோதனைகள் மற்றும் மிகுந்த துன்பங்களுக்குப் பிறகு திரும்பிய தாங் வம்ச பௌத்தத் துறவி சுவான்சாங்கின் புகழ்பெற்ற பயணம் பற்றிய விரிவான விவரம் இந்த புதினம். இது சுவான்சாங்கின் சொந்தக் கணக்கான *கிரேட் தாங்கின் மேற்கு பிராந்தியங்களைப் பற்றிய* பதிவுகளை விரிவான வடிவமைப்பைத் தக்க வைத்துக் கொண்டுள்ளது. ஆனால் இந்த மிங் வம்சத்தின் புதினம் நாட்டுப்புறக் கதைகள் மற்றும் ஆசிரியரின் கண்டுபிடிப்பிலிருந்து கூறுகளைச் சேர்க்கிறது. அதாவது கௌதம புத்தர் இந்தப் பணியை துறவிக்கு வழங்கியதாகவும் (புதினத்தில் தாங் சான்சாங் என்று குறிப்பிடப்படுகிறது), மேலும் உதவிக்கு மூன்று பாதுகாவலர்களை அவருக்கு வழங்கியதாகவும் கூறப்படுகிறது. அவர்கள் செய்த பாவங்களுக்கான பரிகாரமாக துறவிக்கு உதவ ஒப்புக்கொள்கிறார்கள். இந்த சீடர்கள் சன் வுகோங், ஜு பாஜி மற்றும் ஷா வுஜிங், ஒரு டிராகன் இளவரசனுடன் சேர்ந்து தாங் சான்சாங்கின் வெள்ளை குதிரையுடன் பயணம் செய்கிறார்கள்.  
மேற்கு நோக்கிய பயணத்திற்கான வலுவான வேர்கள் சீன நாட்டுப்புற மதம், சீன புராணங்கள், கன்பூசியம், தாவோயியம் மற்றும் புத்த தத்துவம் போன்றவைகளும், பலதெய்வ தாவோயிய தத்துவம் மற்றும் புத்த போதிசத்துவர், இன்னும் சில சீன மத மனப்போக்குகளுக்கான பிரதிபலிப்பு இன்று உள்ளன. இந்த கதை சில நேரத்தில் ஒரு நகைச்சுவை சாகசக் கதையாகவும், சீன அதிகாரத்துவத்தின் நகைச்சுவையான நையாண்டியாகவும், ஆன்மீக நுண்ணறிவின் ஒரு வசந்தமாகவும், உருவாக்கப்ப்ட சக்தியாகவும் மற்றும் நற்பண்புகளால் நிறைந்த பயணிகளின் குழு அறிவொளியை நோக்கி பயணிக்கும் ஒரு விரிவான கதையாகும் .
# மேற்கு நோக்கிய பயணம்

## படைப்புரிமை

16 ஆம் நூற்றாண்டில் வூ செங்கன் என்பவரால் அநாமதேயமாக எழுதப்பட்டு வெளியிடப்பட்டதாக மேற்கு நோக்கிய பயணம் கருதப்படுகிறது. இலக்கிய அறிஞரும் அமெரிக்காவின் முன்னாள் தூதருமான ஹு ஷிஹ், வூவின் சொந்த ஊர் மக்களே இதற்கு ஆரம்பத்தில் காரணம் என்று எழுதினார். மேலும் 1625 ஆம் ஆண்டிலேயே பதிவுகளை வைத்திருந்தார். ஆகவே, தூதர் ஹு கூறுகையில், மேற்கு நோக்கிய பயணம் ஆரம்பகால சீன புதினங்களில் ஒன்றாகும் என்பதற்கான ஆதாரமாக ஆசிரியரின் பதிவு அதிகாரப்பூர்வமாக ஆவணப்படுத்தப்பட்டுள்ளது. சமீபத்திய ஆய்வுகள் இந்த பண்புக்கூறு குறித்து சந்தேகங்களை ஏற்படுத்துகிறது. பிரவுன் பல்கலைக்கழக சீன இலக்கிய அறிஞர் டேவிட் லாட்டிமோர் இவ்வாறு கூறுகிறார்: "தூதரின் நம்பிக்கை மிகவும் நியாயமற்றது. வர்த்தமானி சொல்வது என்னவென்றால், வூ செங்கன் *தி ஜர்னி டு தி வெஸ்ட்* என்ற ஒன்றை எழுதினார்''. இது இப்புதினத்தை குறிப்பிடவில்லை. கேள்விக்குரிய இந்தப்பணி கதையின் மற்ற பதிப்பாகவோ அல்லது வேறு ஏதேனும் இருந்திருக்கலாம். "
# மூன்று இராச்சியங்களின் காதல்

**மூன்று இராச்சியங்களின் காதல்** ( Romance of the Three Kingdoms ) என்பது 14 ஆம் நூற்றாண்டின் ஒரு வரலாற்றுப் புதினமாகும் ஆகும், இது லூ கௌன்சோங் என்பவரது படைப்பாகும். இது கொந்தளிப்பான ஆண்டுகளில் ஆன் வம்சத்தின் முடிவிலும் சீன வரலாற்றில் மூன்று இராச்சியங்களின் காலத்திலும் அமைக்கப்பட்டுள்ளது. இது பொ.ஊ 169 இல் தொடங்கி 280 இல் நிலத்தை மீண்டும் ஒன்றிணைப்பதன் மூலம் முடிவடைகிறது.  
கதையானது ( ஒரு பகுதி வரலாறாகவும், ஒரு பகுதி புராணக்கதையாகவும், மற்றும் ஒரு பகுதி புனைவாகவும் ) நிலப்பிரபுத்துவ பிரபுக்கள் மற்றும் அவர்களைப் பின்பற்றியவர்களின் வாழ்க்கையை நம்பமுடியாத பாணியில் நாடகமாக்குகிறது. அவர்கள், குறைந்து வரும் ஆன் வம்சத்தை மாற்றவோ அல்லது அதை மீட்டெடுக்கவோ முயற்சி செய்கின்றனர். இந்தப் புதினம் நூற்றுக்கணக்கான கதாபாத்திரங்களைக் கொண்டு நகரும் அதே வேளையில், முக்கியமாக, ஆன் வம்சத்தின் எச்சங்களிலிருந்து வெளிவந்த மூன்று சக்தி வாய்ந்தவர்களைப் பற்றிக் கவனம் செலுத்துகிறது. மேலும் இறுதியில், காவ் வீ, ஷு ஆன் மற்றும் கிழக்கு வூ ஆகிய மூன்று மாநிலங்களை உருவாக்குகிறது. ஏறக்குறைய 100 ஆண்டுகளாக, ஆதிக்கத்தை அடைவதற்கான இந்த மாநிலங்களின் கதை, தனிப்பட்ட மற்றும் இராணுவப் போர்கள், சூழ்ச்சிகள் மற்றும் போராட்டங்களை இந்தப் புதினம் கையாள்கிறது.  
மூன்று இராச்சியங்களின் காதல் என்பது சீன இலக்கியத்தின் நான்கு சிறந்த செம்மொழி புதினங்களில் ஒன்றாகப் பாராட்டப்படுகிறது; இது 120 அத்தியாயங்களில் மொத்தம் 800,000 சொற்களையும் கிட்டத்தட்ட ஆயிரம் வியத்தகு எழுத்துகளையும் (பெரும்பாலும் வரலாறு சார்ந்து) கொண்டுள்ளது. இந்தப் புதினம் கிழக்கு ஆசியாவில் மிகவும் விரும்பப்படும் இலக்கிய படைப்புகளுள் ஒன்றாகும். மேலும் இப்பகுதியில் அதன் இலக்கிய செல்வாக்கு ஆங்கில இலக்கியத்தில் ஷேக்ஸ்பியரின் படைப்புகளுடன் ஒப்பிடப்பட்டுள்ளது. இது ஏகாதிபத்திய மற்றும் நவீன சீனாவின் மிகவும் பரவலாக வாசிக்கப்பட்ட வரலாற்றுப் புதினமாகும்.
# மூன்று இராச்சியங்களின் காதல்

## கண்ணோட்டம்

ஆண்ட்ரூ எச். பிளாக்ஸின் கூற்றுப்படி, மூன்று இராச்சியங்களின் நாயகர்களின் கதைகள் சூயி மற்றும் தாங் வம்சத்தைச் சேர்ந்த பொழுதுபோக்குகளின் அடிப்படையாக இருந்தன. பிளாக்ஸ் மேலும் இவ்வாறு குறிப்பிடுகிறார். "மூன்று இராச்சியங்களின் நாயகர்களின் சுழற்சிகளில் சொங் வம்ச காலத்தில் நிபுணத்துவம் வாய்ந்த தொழில்முறை வாய்வழி கதைசொல்லிகள் இருந்ததாக பல சமகால கணக்குகள் எங்களுக்குத் தெரிவிக்கின்றன." இந்த கதைகளை இணைப்பதற்கான ஆரம்பகால படைப்பு 1321 மற்றும் 1323 க்கு இடையில் வெளியிடப்பட்ட பிங்குவா இலக்கியம் ('மூன்று இராச்சியங்களின் கதை') ஆகும்.
# மூன்று இராச்சியங்களின் காதல்

## கண்ணோட்டம்

### வரலாற்றின் விரிவாக்கம்

மூன்று இராச்சியங்களின் காதல் என்பதை பாரம்பரியமாக படைத்த லுவோ குவான்சோங், 1315 மற்றும் 1400 க்கு (யுவான் காலத்தின் பிற்பகுதியில் இருந்து ஆரம்பகால மிங் காலம் வரை) இடையில் வாழ்ந்த ஒரு நாடக ஆசிரியர், யுவான் காலத்தில் நடைமுறையில் இருந்த பாணிகளில் வரலாற்று நாடகங்களைத் தொகுப்பதில் பெயர் பெற்றவராவார். இது முதன்முதலில் 1522 இல் அச்சிடப்பட்டது ஒரு பதிப்பில் சங்குயோஜி டோங்சு *யானி* என அச்சிடப்பட்டுள்ளது. இது ஒரு தவறான முன்னுரை தேதியான 1494 ஐக் கொண்டுள்ளது. கையால் எழுதப்பட்ட கையெழுத்துப் பிரதிகளில் தேதிக்கு முன்பே உரை பரப்பப்பட்டிருக்கலாம்.  
எவ்வாறாயினும், முந்தைய அல்லது பிற்பட்ட தொகுப்பு தேதி, லூவோ குவான்சோங் பொறுப்பேற்றிருந்தாலும் இல்லாவிட்டாலும், சென் ஷோ தொகுத்த மூன்று ராஜ்யங்களின் பதிவுகள் உட்பட கிடைக்கக்கூடிய வரலாற்று பதிவுகளை ஆசிரியர் பயன்படுத்தியுள்ளார். இது பொ.ஊ.184 இல் மஞ்சள் தலைப்பாகை கிளர்ச்சியிலிருந்து 280 இல் யின் வம்சத்தின் கீழ் மூன்று இராச்சியங்களை ஒன்றிணைக்கும் நிகழ்வுகளை உள்ளடக்கியது. இந்தப் புதினத்தில் தாங் வம்சத்தின் கவிதைப் படைப்புகள், யுவான் வம்ச நாடகங்கள் மற்றும் நல்லொழுக்கம் மற்றும் நியாயத்தன்மை போன்ற கூறுகளின் தனிப்பட்ட விளக்கமும் அடங்கும். இந்த வரலாற்று அறிவை ஆசிரியர் கதைசொல்லலுக்கான பரிசாக இணைத்து ஆளுமைகளின் வளமான நாடாவை உருவாக்கினார்.
# மூன்று இராச்சியங்களின் காதல்

## கண்ணோட்டம்

### மறுசீரமைப்புகள் மற்றும் தரப்படுத்தப்பட்ட உரை

விரிவாக்கப்பட்ட சங்கூஜியின் பல பதிப்புகள் இன்று உள்ளன. சாங்குவோஜி டோங்சு யானி என அழைக்கப்படும் 24 தொகுதிகளில் லுயோ குவான்சோங்கின் பதிப்பு இப்போது சீனாவின் சாங்காய் நூலகம், யப்பானில் உள்ள டென்ரி மத்திய நூலகம் மற்றும் பல முக்கிய நூலகங்களில் காணப்படுகிறது. 1522 மற்றும் 1690 க்கு இடையில் எழுதப்பட்ட லுயோவின் உரையின் பல்வேறு 10-தொகுதி, 12-தொகுதி மற்றும் 20-தொகுதி மறுசீரமைப்புகள் உலகெங்கிலும் உள்ள நூலகங்களில் காணப்படுகின்றன. இருப்பினும், பொது வாசகர்களுக்கு நன்கு தெரிந்த நிலையான உரை மாவோ லுன் மற்றும் அவரது மகன் மாவோ சோங்காங் ஆகியோரால் வழங்கப்பட்டதாகும்.
# மூன்று இராச்சியங்களின் காதல்

## கதை

மூன்று இராச்சியங்களின் காதல் மிகப் பெரிய சாதனைகளில் ஒன்றாகும்., அதன் கதைகள் மற்றும் கதாபாத்திரங்களின் தீவிர சிக்கலானது. இந்த நாவலில் ஏராளமான துணைக்கதைகளாக உள்ளன. பின்வருபவை மைய கதையின் சுருக்கத்தையும் புதினத்தில் நன்கு அறியப்பட்ட சில சிறப்பம்சங்களையும் கொண்டுள்ளது.
# செவ்வியல் தனிமம்

வின் திமேயசு உரையாடலுடன் ஒப்பிடுக'', 32<sup>b-c</sup>)]]  
**செவ்வியல் தனிமங்கள்** (*classical elements*) என்பது பொதுவாக இயற்கை மற்றும் சிக்கலான பொருண்மையை எளிய பருப்பொருட்களாக விளக்குவதற்காக முன்வைக்கப்பட்ட நிலம், நீர், காற்று, நெருப்பு மற்றும் ஈதர் போன்ற கருத்தாக்கங்களைக் குறிப்பதாகும். பாரசீகம், கிரேக்கம், பபிலோனியா, சப்பான், திபெத்து, மற்றும் இந்தியாவின் பண்டைய கலாச்சாரங்களில் இதுபோன்ற ஒத்த பட்டியல்கள் காணப்பட்டன, சிலநேரங்களில், "காற்று" என்பது "வளி" எனவும், ஐந்தாவது மூலகம் "வெற்றிடம்" அல்லது "ஆகாயம்" எனவும் குறிக்கப்படும். சீனர்களின் ஊ சிங் அமைப்பு முறை மரம் (木 *mù*), நெருப்பு (火 *huǒ*), நிலம் (土 *tǔ*), உலோகம் (金 *jīn*), மற்றும் நீர் (水 *shuǐ*) ஆகியவற்றைப் பட்டியலிடுகிறது, இருப்பினும் சீன முறையில் இவை மூலப்பொருள் வகையாகக் விவரிக்கப்படாமல் ஆற்றல்கள் அல்லது பரிமாற்றங்களாக விவரிக்கப்படுகின்றன.  
இந்த மூலகங்களின் பண்புகள் மற்றும் ஊற்றுநோக்கக்கூடிய தோற்றப்பாடுகள் மற்றும் அண்டவியலுடன் இவை எவ்வாறு தொடர்புபடுத்தப்படுகின்றன என்பன குறித்த விளக்கங்களில் இந்த பல்வேறுபட்ட கலாச்சாரங்கள் மட்டுமன்றி வெவ்வேறு மெய்யியலாளர்களும் கூட வேறுபடுகின்றனர். சிலநேரங்களில் இந்தக் கோட்பாடுகள் தொன்மவியலுடன் மேற்பொருந்திக் காணப்படுகின்றன மற்றும் தெய்வங்களாக உருவகப்படுத்தப்பட்டுள்ளன. இந்த விளக்கஙளில் சில அணுக்கோட்பாட்டையும் (பொருண்மையின் மிகச்சிறிய, பிரிக்க இயலாத பகுதி என்ற கருத்தாக்கம்) உள்ளடக்கியவையாக உள்ளன, ஆனால் பிற விளக்கங்கள் மூலகங்களை அவற்றின் இயல்பு மாறாமல் எண்ணற்ற சிறுசிறு துண்டுகளாகப் பகுக்க முடியும் எனக் கருதின.  
பண்டைய இந்தியா, பண்டைய எகிப்து, மற்றும் பண்டைய கிரேக்கம் ஆகியவற்றில் பொருள் உலகினை காற்று, நிலம், நெருப்பு மற்றும் நீர் எனப் பிரிக்கும் இந்த வகைப்பாடானது பெரும்பாலும் மெய்யியல் சார்ந்ததாகவே இருந்து வந்தாலும்,.இசுலாமியப் பொற்காலத்தின் போது மத்தியகால நடுக்கடல் பகுதி அறிவியலாளர்கள் பொருட்களை வகைப்படுத்த செய்முறை, ஆய்வு அடிப்படையிலான உற்றுநோக்கல்களைப் பின்பற்றினர். ஐரோப்பாவில் அரிசுட்டாட்டிலின் பண்டைய கிரேக்க முறைமை மத்தியகாலத்தில் சிறிதளவு வளர்ச்சியுற்று, 1600 களில் அறிவியல் புரட்சியின் போது முதல் முறையாக ஆய்வு அடிப்படையிலான சரிபார்ப்புக்கு உட்படுத்தப்பட்டது.  
நவீன அறிவியல் பண்டைய மூலகங்களை இயல் உலகின் அடிப்படை பொருளாகக் கருதுவதில்லை. அணுக் கோட்பாடு, அணுவினை ஆக்சிசன், இரும்பு, மற்றும் பாதரசம் போன்ற நூற்றுக்கும் மேற்பட்ட தனிமங்களாக வகைப்படுத்துகிறது.. இந்தத் தனிமங்கள் வேதிச் சேர்மம் மற்றும் கலவைகளை உருவாக்குகின்றன, மற்றும் வெவ்வேறு வெப்பநிலைகள் மற்றும் அழுத்தங்களில் இந்தப் பருப்பொருட்கள் வெவ்வேறு நிலைகளுக்கு மாறுகின்றன. மிகப் பொதுவாக உற்றுநோக்கப்படும் பொருள் நிலைகளான திண்மம் (இயற்பியல்), நீர்மம், வளிமம், மற்றும் அயனிமம் (இயற்பியல்) போன்றவை பண்டைய மூலகங்களான முறையே நிலம், நீர் காற்று, நெருப்பு ஆகியவற்றுடன் ஒத்த பண்புகளைக் கொண்டுள்ளன, ஆனால் இந்த நிலைகளுக்கிடையேயான ஒத்த பண்புகளுக்கு காரணம் வெவ்வேறு வகையான அணுக்கள் ஒத்த ஆற்றல் நிலையில் ஒரே மாதிரியாகச் செயல்படுவதே தவிர, ஒரு குறிப்பிட்ட வகை அணு அல்லது பருப்பொருளைக் கொண்டிருப்பதால் அல்ல.
# செவ்வியல் தனிமம்

## தொன்ம வரலாறு

பாரசீக மெய்யியல் அறிஞர் சொராட்டிரர் (600-583 BC</abbr>)— சரத்துசுதர் எனவும் அறியப்படுகிறார் — நான்கு மூலகங்களான நிலம், நீர், காற்று மற்றும் நெருப்பு ஆகியவற்றைப் "புனிதமானவையாகக்" குறிப்பிட்டார், அதாவது "அனைத்து உயிரனங்களும் உயிர் வாழ்வதற்கு அவசியமானதாகக் குறிப்பிட்டார் எனவே அவை மதிக்கப்பட வேண்டும் மற்றும் எந்த வித மாசுக்களிலிருந்தும் பாதுகாக்கப்பட வேண்டும்”.
மேற்கத்திய சிந்தனையில், கிரேக்க மெய்யியலாளரான எம்பிடிகிளசினால் முன்வைக்கப்பட்ட நான்கு மூலகங்களான நிலம், நீர், காற்று மற்றும் நெருப்பு ஆகியன அடிக்கடி இடம்பெற்றுள்ளன; அரிசுட்டாட்டில் ஐந்தாவது மூலகமாக ஈதரைச் சேர்த்தார்; இது இந்தியாவில் ஆகாயம் எனவும், ஐரோப்பாவில் விசும்பு (quintessence) எனவும் அழைக்கப்படுகிறது.
# தொகுதி 2 கரிம உலோக வேதியியல்

**தொகுதி 2 கரிம உலோக வேதியியல்** *(Group 2 organometallic Chemistry)* என்பது தனிமவரிசை அட்டவணையின் தொகுதி 2 இல் இடம்பெற்றுள்ள தனிமங்கள் கரிமச் சேர்மங்களுடன் சேர்ந்து உருவாகும் வேதிச் சேர்மங்களைப் பற்றி படிக்கின்ற ஒரு பிரிவு ஆகும். இவற்றில் கிரிக்கனார்டு வினையாக்கி வடிவில் காணப்படும் கரிம மக்னீசியம் சேர்மங்கள் கரிம வேதியியலில் பரவலாகப் பயன்படுத்தப்படுகின்றன. இத்தொகுதியிலுள்ள பிற கரிம உலோகச் சேர்மங்கள் பெரும்பாலும் ஆராய்ச்சி முதலிய கல்வி சார்ந்த பயன்பாடுகளுக்கு மட்டும் பயனாகின்றன.
# தொகுதி 2 கரிம உலோக வேதியியல்

## பண்புகள்

காரமண் உலோகங்கள் என்று அறியப்படும் தொகுதி 2 தனிமங்கள் பல வழிகளில் 12 ஆவது தொகுதி தனிமங்களின் பண்புகளை பிரதிபலிக்கின்றன. ஏனெனில் இரு தொகுதிகளிலும் ’எசு’ கூடுகள் இணைதிறனுக்காக நிரம்பியுள்ளன. எனவே, இரு தொகுதி தனிமங்களும் 2 என்ற இணைதிறனும் +2 என்ற ஆக்சிசனேற்ற நிலையையும் கொண்டுள்ளன. இத்தொகுதியிலுள்ள அனைத்து தனிமங்களும் நேர்மின் தன்மை கொண்டவையாக உள்ளன. இவ்வரிசையில் கீழாகச் செல்ல செல்ல அவற்றின் எதிர்மின் தன்மை குறைந்து கொண்டே செல்கிறது. அதே நேரத்தில் தனிமங்களின் அணு ஆரம் அதிகரித்துக் கொண்டே செல்கிறது. இதனால் அவற்றின் அயனிப் பண்பும் அதிகரிக்கின்றன. உயர் ஒருங்கிணைப்பு எண்கள் மற்றும் ஈந்தணைவிகளின் வினைதிறன் முதலியவையும் அதிகரிக்கின்றன.  
பல டையால்கைல் தொகுதி 2 உலோகங்கள் படிக கட்டத்தில் பலபடிசார் கட்டமைப்பில் உள்ளன. இவை மும்மைய்ய இரண்டு எலக்ட்ரான் பிணைப்பிலுள்ள டிரைமெத்தில் அலுமினியத்தை ஒத்துள்ளன. வாயு நிலையில் இவை ஓருபடிசார் கட்டமைப்புக்கு திரும்புகின்றன.  
இந்த தொகுதியிலுள்ள மெட்டலோசீன்கள் அசாதாரணமானவையாகும். 2.2 டி என்ற இருமுனைத் திருப்புத் திறன் மூலக்கூறுடன் உள்ள பிசு(வளையபெண்டாடையீனைல்)பெரிலியம் அல்லது பெரிலோசீன் இரண்டு தொடர் ஓரின ஈந்தணைவிகள் கொண்ட பாரம்பரிய மெட்டலோசீன்களை நிராகரிக்கிறது. மக்னசோசீன் ஒரு வழக்கமான மெட்டலோசீன் ஆகும்.  
பிசு(பெண்டாமெத்தில்வளையபெண்டாடையீனைல்)கால்சியம் ((Cp*)2Ca) அசலாக 147° கோணத்தில் ஒரு வளைந்த மூலக்கூறாக உள்ளது. இக்கோண அளவு வரிசையின் கீழே செல்லச் செல்ல அதிகரிக்கிறது. முறையான ஆக்சிசனேற்ற நிலை 1 கொண்ட உலோகத்துடன் உலோகம் பிணைந்துள்ள குறைந்த இணைதிறன் கரிம உலோகங்கள் அறியப்படுகின்றன .
முறையான ஆக்சிசனேற்ற நிலை 1 கொண்ட உலோகத்துடன் உலோகம் பிணைந்துள்ள குறைந்த இணைதிறன் கரிம உலோகங்கள் அறியப்படுகின்றன .
LMg-MgL என்பது ஓர் எடுத்துக்காட்டாகும். இங்குள்ள L = [(Ar)NC(NPri2)N(Ar)]− அயனியாகும் .
# தொகுதி 2 கரிம உலோக வேதியியல்

## தயாரிப்பு

கலப்பு ஆல்க்கைல் / அரைல் ஆலைடு சேர்மங்கள் பொதுவாக ஆக்சிசனேற்ற சேர்ப்பு வினையால் தயாரிக்கப்படுகின்றன. இத்தகைய வினைகளின் விளைவாக உருவாகும் அயனித் தயாரிப்புகளில் கிரிக்கனார்டு வினைக்காரணியும் அடங்கும். இதனை ஒத்த ஒரு வினை கால்சியத்துடன் தொடர்கிறது, ஆனால் இதற்கு உலோகம் சிறப்பாக செயலூக்கப்படுத்தப்பட வேண்டும்.
டையால்க்கைல் மற்றும் டை அரைல் குழு 2 உலோக சேர்மங்களை ஒருங்கிணைத்து தயாரிக்க மூன்று முக்கிய வழிகள் உள்ளன.
- சீர் இடம்பெயரல் வினை:  
:MX<sub>2</sub> + R-Y &rarr; MR<sub>2</sub> + Y-X'  
- மாற்று உலோகமேற்றல் வினை:
:M'R<sub>2</sub> + M &rarr; MR<sub>2</sub> + M'  
- சிக்லெங்கு சமநிலை வழியாக:  
:2 RMX &rarr; MR<sub>2</sub> + MX<sub>2</sub>
# தொகுதி 2 கரிம உலோக வேதியியல்

## சேர்மங்கள்

கரிமமக்னீசியம் சேர்மங்கள் கிரிக்கனார்டு வினையாக்கிகள் வடிவத்தில் பரவலாக இருந்தாலும், மற்ற கரிம குழு 2 சேர்மங்கள் கிட்டத்தட்ட ஆராய்ச்சிக்கான பயன்பாட்டு ஆர்வத்துடன் மட்டுமே உள்ளன. பெரிலியத்தின் விலை மற்றும் நச்சுத்தன்மை காரணமாக கரிமபெரிலியம் சேர்மத்தின் வேதியியல் குறைவாக உள்ளது. இதற்குக் கீழே உள்ள கால்சியம் மலிவானது, ஆனால் இசுட்ரோன்சியம் மற்றும் பேரியத்தின் கரிம வழித்தோன்றல்களைப் போலவே கரிமகால்சியம் சேர்மங்களை தயாரிப்பது கடினம். இந்த வகை சேர்மங்களுக்கான ஒரு பயன்பாடு இரசாயன நீராவிப் படிவு முறை திண்ம தயாரிப்பு முறையாகும். .
# தொகுதி 2 கரிம உலோக வேதியியல்

## சேர்மங்கள்

### கரிம பெரிலியம்

பெரிலியம் குளோரைடின் ஆல்க்கைலேற்ற வினையின் மூலம் பெரிலியம் வழித்தோன்றல்கள் மற்றும் வினையாக்கிகள் பெரும்பாலும் தயாரிக்கப்படுகின்றன . டைநியோபெண்டைல்பெரிலியம் , பெரிலோசீன் , டையல்லைல்பெரிலியம் , பிசு(1,3-டிரைமெத்தில்சிலில்)பெரிலியம் , Be(mes)2 , அரைல் ஈந்தணைவிகள் , ஆல்கைனைல்கள் போன்றவை அறியப்பட்ட கரிம பெரிலியம் சேர்மங்களாகும். டையீத்தைல்பெரிலியத்துடன் டிரையல்லைல் போரான் சேர்த்து பரிமாற்ற வினைக்கு உட்படுத்துவதால் டையல்லைல் பெரிலியம் உற்பத்தி செய்யப்படுகிறது.
# தொகுதி 2 கரிம உலோக வேதியியல்

## சேர்மங்கள்

### கரிமமக்னீசியம் சேர்மங்கள்

மக்னீசியம் உலோகத்துடன் ஆல்க்கைல் ஆலைடுகள் சேர்த்து தயாரிக்கப்படும் ஆல்க்கைல் மற்றும் அரைல் மக்னீசியம் ஆலைடுகள் ஒற்றை எலக்ட்ரான் பரிமாற்றம் என்ற செயல்முறையின் வழியாகத் தயாரிக்கப்படுகின்றன. பீனைல்மக்னீசியம் புரோமைடும் எத்தில்மக்னீசியம் புரோமைடும் கிரிக்கனார்டு வினையாக்கிகளுக்கு எடுத்துக்காட்டாகும்.
மக்னீசியம் ஆந்தரசீன் என்பது கிர்க்கனார்டு வினையாக்கிகளுக்கு அப்பாற்பட்ட மற்றொரு கரிமமக்னீசியம் சேர்மமாகும். ஆரஞ்சு நிறத்திலுள்ள இச்சேர்மம் மீத்தூய மக்னீசியமாக பயன்பட்டுத்தப்படுகிறது. பியூட்டாடையீன் மக்னீசியம் பியூட்டா டையீன் ஈரெதிர்மின் அயனியாகப் பயனாகிறது.
# தொகுதி 2 கரிம உலோக வேதியியல்

## சேர்மங்கள்

### கரிமகால்சியம்

டைமெத்தில்கால்சியம் என்ற எளிய கரிமகால்சியம் சேர்மத்தை கால்சியம்(பிசு)டிரைமெத்தில்சிலில்)அமைடு மற்றும் டை எத்தில் ஈதரிலுள்ள மெத்தில் இலித்தியம் ஆகியவற்றின் இடப்பெயர்ச்சி வினை மூலம் தயாரிக்கலாம்:.  
:<math>\mathrm{Ca[N\{Si(CH_3 )_3\}_2]_2 + 2\ LiCH_3 \longrightarrow Ca(CH_3)_2 + 2\ Li[N\{Si(CH_3)_3\}_2]}</math>
வளையபெண்டாடையீனைல் கால்சியம் என்பது நன்கு அறியப்பட்ட ஒரு கரிம கால்சியம் சேர்மமாகும். இது 2009 ஆம் ஆண்டு கண்டறியப்பட்டது. அல்லைல் பொட்டாசியம் மற்றும் கால்சியம் அயோடைடு ஆகிய இரண்டின் இடப்பெயர்ச்சி வினையில் இது உருவாகிறது. உடன் தீப்பிடிக்காத நிலைப்புத்தன்மை கொண்ட ஓர் அரை வெண்மை பொடியாக இது காணப்படுகிறது.  
:<chem>\overset{allylpotassium}{2KC3H5} + \overset{calcium\ iodide}{CaI2} ->[\ce{THF}][25^\circ \ce C] {(C3H5)2Ca} + 2KI</chem>
பிணைப்பு η<sup>3</sup> என்ற பாங்கில் உள்ளது. . η<sup>1</sup> பலபடி (CaCH<sub>2</sub>CHCH<sub>2</sub>)<sub>*n*</sub> என்ற பிணைப்பு பாங்கிலும் இச்சேர்மத்தால் பிணைய முடியும் என்று அறியப்படுகிறது.  
[(thf)<sub>3</sub>Ca{μ-C<sub>6</sub>H<sub>3</sub>-1,3,5-Ph<sub>3</sub>}Ca(thf)<sub>3</sub>] என்ற கரிம கால்சியம் சேர்மமும் 2009 ஆம் ஆண்டில் விவரிக்கப்பட்டது. இது ஓர் அரீனின் இரண்டு பக்கமும் இரண்டு கால்சியம் அணுக்கள் உள்ள தலைகீழ் இடையீட்டடுக்குச் சேர்மம் ஆகும்.  
வளையபெண்டாடையீனைல் ஈந்தணைவிகளுடன் ஒலிபீன்கள் கட்டப்பட்டிருப்பதை கால்சியம்(II), இசுட்ரோன்சியம்(II), பேரியம்(II) அணைவுகளில் காணமுடியும்
:)<sub>2</sub>Ba என்ற மெட்டலோசீனும் அறியப்படுகிறது
# தொகுதி 2 கரிம உலோக வேதியியல்

## சேர்மங்கள்

### கரிம ரேடியம் சேர்மங்கள்

கரிமரேடியத்தின் வாயுநிலை அசிட்டலைடு மட்டுமே அறியப்படுகிறது.
# பிராந்திய இயற்கை வரலாற்று அருங்காட்சியகம், புவனேஸ்வர்

**மண்டல இயற்கை வரலாற்று அருங்காட்சியகம், புவனேசுவரம் (Regional Museum of Natural History, Bhubaneswar)** என்பது இந்தியாவின் ஒடிசா மாநிலத்தில் புவனேசுவரில் உள்ள ஓர் அருங்காட்சியகம் ஆகும். இந்த அருங்காட்சியகத்தில், இ ந்தியாவின் கிழக்குப் பகுதியில் காணப்படுகின்ற தாவரங்கள், விலங்குகள் மற்றும் புவியியல் சார்பான பொருள்கள் காட்சிக்கு வைக்கப்பட்டுள்ளன. புவனேசுவரில் உள்ள இயற்கை வரலாற்று அருங்காட்சியகம் 2004ஆம் ஆண்டில் திறந்து வைக்கப்பட்டது. இதை இந்திய அரசின் சுற்றுச்சூழல் மற்றும் வனத்துறை அமைச்சகம் மேற்கொண்டது. இந்த அருங்காட்சியகம் புவனேசுவரில் உள்ள சச்சிவாலயா பகுதியில் என்னும் இடத்தில் ஆச்சார்யா விகார் சதுக்கத்திற்கு அருகில் அமைந்துள்ளது.
# பிராந்திய இயற்கை வரலாற்று அருங்காட்சியகம், புவனேஸ்வர்

## காட்சிப்பொருள்கள்

தேசிய அளவிலான நிறுவனம் என்ற முக்கியத்துவத்தினை வெளிப்படுத்தும் வகையில், தேசிய இயற்கை வரலாற்று அருங்காட்சியகம் நாட்டின் பல்வேறு பகுதிகளில் பிராந்திய மாநில அளவிலும், பிராந்திய அளவிலும் அலுவலகங்களை அமைக்கவேண்டும் என்று ஏழாம் திட்டத்தில் அரசு முடிவெடுத்ததன் அடிப்படையிலும், சுற்றுச்சூழல் விழிப்புணர்வினைக் கொணரும் வகையிலும் அமைக்க முடிவெடுத்ததன் அடிப்படையில் இந்த அருங்காட்சியகம் அமைக்கப்பட்டது. கலை ரசனையோடு அமைக்கப்பட்ட அருங்காட்சியகக் கட்டடம் மற்றும் அது அமைந்தள்ள இடம் இயற்கைப் பாரம்பரியத்தையும், சுற்றுச்சூலைப் பாதுகாப்பதையும் உணர்த்துகின்ற எண்ணத்தைக் கொண்டனவாக அமைந்துள்ளன. விலங்குகள் மற்றும் தாவரங்களைப் பற்றிய பல அரிய உண்மைகளை நேருக்கு நேர் புரிந்துகொள்ளும் வகையிலான சூழலை இந்த அருங்காட்சியகம் பார்வையாளர்களுக்குத் தருகிறது. இந்த அருங்காட்சியகத்தில் ஒடிசா, கிழக்கு மற்றும் வடகிழக்கு இந்தியா மற்றும் இந்தியாவின் அந்தமான் மற்றும் நிக்கோபார் தீவுகளின் தாவரங்கள், விலங்குகள் மற்றும் புவியியல் சார்ந்த கூறுகள் காட்சிக்கு வைக்கப்பட்டுள்ளன. இங்குள்ள காட்சிக்கூடங்கள் தாவரங்கள் மற்றும் விலங்குகளுக்கிடையேயான சுற்றுச்சூழல் தொடர்பை சித்தரிப்பதை மட்டுமன்றி, இயற்கையையும் இயற்கை வளங்களையும் பாதுகாப்பதையும் வலியுறுத்தும் வகையில் அமைந்துள்ளன. பார்வைத் திறன் குன்றிய மாணவர்கள் வளாகத்தில் காட்சிப்படுத்தப்பட்டுள்ள விலங்குகளின் கண்காட்சியை உணரும் அளவிற்கு ஏற்பாடு செய்யப்பட்டுள்ளது. இந்த அருங்காட்சியகம் பள்ளிகளுக்கு செயல்பாட்டு நிலையிலான நடவடிக்கைகளை வழங்குகிறது மேலும் சுற்றுச்சூழல் விழிப்புணர்வை ஊக்குவிக்கிறது. இந்தியாவில் உள்ள அருங்காட்சியகத்திலேயே மிகப்பெரியதாக கருதப்படும் பலீன் திமிங்கிலத்தின் எலும்புக்கூடு இந்த அருங்காட்சியகத்தில் காட்சிக்கு வைக்கப்பட்டுள்ளது. மே, 2017 ஆம் ஆண்டு முதல், இந்த அருங்காட்சியகம் சூரிய மின்சக்தி உற்பத்தி இருந்த போதிலும் பசுமை ஆற்றலை உருவாக்கி பயன்படுத்திய இந்தியாவின் முதல் அருங்காட்சியகங்களில் ஒன்று என்ற சிறப்பினைப் பெறுகிறது. இந்த கட்டடத்தில் இணைக்கப்பட்ட சூரிய மின் உற்பத்தி நிலையம் மாதத்திற்கு 189 KvA மின்சாரத்தை உற்பத்தி செய்யும் திறனைக் கொண்டு அமைந்ததாகும். இவ்வாறான மிகப்பெரிய கூரை சூரிய மின் நிலையத்தைக் கொண்ட அமைப்பு ஒடிசாவில் இங்குதான் மிகவும் உர்ந்த இடத்தில் கூரையினைக் கொண்டு அமைக்கப்பட்டுள்ளது.
# பிராந்திய இயற்கை வரலாற்று அருங்காட்சியகம், புவனேஸ்வர்

## அமைவிடம்

பிராந்திய இயற்கை வரலாற்று அருங்காட்சியகம், புவனேஸ்வர் ரயில் நிலையத்திற்கு அருகில் அமைந்துள்ளது. அவ்வாறே புவனேஸ்வர் ஆகாய விமான நிலையத்திற்கு அருகே உள்ளது. பேருந்தில் வருவோர் ஆச்சார்யா விஹாரில் இறங்கி இந்த அருங்காட்சியகத்திற்குச் செல்ல முடியும். மகிழ்வுந்து, சிற்றுந்து வசதிகளையும் பயன்படுத்தி இந்த அருங்காட்சியகத்தை அடையலாம். காலை 10.00 மணி முதல் மாலை 5.00 மணி வரை இந்த அருங்காட்சியகம் பார்வையாளர்களுக்காகத் திறந்து வைக்கப்பட்டிருக்கும்.
# பினாகினி அதிவிரைவுத் தொடருந்து

"'12611 மற்றும் 12612 இந்த எண்களின் கீழ் இந்திய ரயில்வே துறையினரால் இயக்கப்படும் அதிவிரைவு தொடருந்துகளில் ஒன்று **பினாகினி அதிவிரைவு தொடருந்து** ஆகும். இந்த தொடருந்து ஆந்திரப்பிரதேசம் மாநிலத்தின் விஜயவாடா சந்திப்பு நிலையத்திலிருந்து தமிழ்நாடு மாநிலத்தின் புரட்சித் தலைவர் டாக்டர் எம்ஜிஆர் சென்னை சென்ட்ரல் நிலையம் வரை இயக்கப்படுகிறது. தெற்கு கடற்கரை ரயில்வே துறையினரால் விஜயவாடா சந்திப்பு நிலையத்தில் இருந்து இந்த தொடருந்து இயக்கப்படுகிறது.
# பினாகினி அதிவிரைவுத் தொடருந்து

## பெயர்க்காரணம்

ஆந்திரப் பிரதேச மாநிலத்தின் கோலார் மாவட்டத்தில் இருந்து தமிழ்நாடு வரை ஓடும் ஆறான பினாகினி ஆற்றினை பெருமைப்படுத்தும் விதமாக ஆந்திரா மற்றும் தமிழ்நாடு இடையே இயக்கப்படும் இந்த அதிவிரைவு தொடருந்திற்கு இந்தப் பெயர் வழங்கப்பட்டுள்ளது.
# பினாகினி அதிவிரைவுத் தொடருந்து

## பயணப் பெட்டிகளின் வடிவமைப்பு

**பினாகினி அதிவிரைவு தொடருந்து**, குளிர்சாதன வசதி கொண்ட மற்றும் அமரும் வசதி கொண்ட பெட்டிகள் 3 முன்பதிவு வசதி உள்ள அமரும் வசதி கொண்ட பெட்டிகள் 8 முன்பதிவு இல்லாத பொது பெட்டிகள் மற்றும் சமையலறை பெட்டி ஒன்று என மொத்தம் இருபத்து நான்கு பெட்டிகளைக் கொண்டு இயங்கி வருகிறது. அதிகபட்சமாக மணிக்கு 110 கிலோமீட்டர் வேகத்தை தாங்கும் அளவு இந்த தொடருந்தில் பெட்டிகள் வடிவமைக்கப்பட்டுள்ளன. ஆந்திரா மற்றும் தமிழ்நாடு மாநிலங்களுக்கு இடையே இயக்கப்படும் தொடருந்துகளில் ஒன்றான இது 2017 ஆம் ஆண்டு ஜூலை மாதம் தனது வெள்ளி விழாவை விழாவை கொண்டாடியது. இவ்விரு மாநிலங்களிலும் பணி புரியும் அரசு மற்றும் தனியார் ஊழியர்கள், மாணவர்கள் மற்றும் பொதுமக்கள் என பலராலும் விரும்பப்படும் இந்த தொடருந்தில் தான் இந்தியாவிலேயே முதன்முறையாக பசுமை கழிப்பறை அமைக்கப்பட்டது.  
பயணிகளின் எண்ணிக்கை, திருவிழா காலம் மற்றும் நிர்வாக காரணங்களுக்காக ரயில்வே துறையினரால் பெட்டிகளின் எண்ணிக்கை பெட்டிகளின் எண்ணிக்கை மாற்றப்படலாம்.
# பினாகினி அதிவிரைவுத் தொடருந்து

## வழித்தடமும் நிறுத்தங்களும்

இந்த பினாகினி அதிவிரைவு தொடருந்து, விஜயவாடா நிலையத்தில் இருந்து புறப்பட்டு தெனாலி, ஓங்கோல், சிங்கராய கொண்டா, காவாலி, நெல்லூர் கூடுர் மற்றும் சூலூர் பேட்டை நிலையங்களின் வழியாக இயக்கப்பட்டு நிலையத்தை வந்தடைகிறது. மறு மார்க்கமாகவும் இதே வழித்தடத்தில் இயக்கப்பட்டு விஜயவாடா நிலையத்தை அடைகிறது.
# பினாகினி அதிவிரைவுத் தொடருந்து

## பயண அட்டவணை

| வண்டி எண் | நிலையக் குறியீடு | புறப்படும் நிலையம் | புறப்படும் நேரம் | புறப்படும் நாள் | சேரும் நிலையம் | சேரும் நேரம் | சேரும் நாள் |  |
| --- | --- | --- | --- | --- | --- | --- | --- | --- |
| 12711 | BZA | விஜயவாடா சந்திப்பு தொடருந்து நிலையம் | 06.00 AM | தினந்தோறும் | சென்னை சென்ட்ரல் தொடருந்து நிலையம் | 01.00 PM | தினந்தோறும் |  |
| 12712 | MAS | சென்னை சென்ட்ரல் தொடருந்து நிலையம் | 02.05 PM | தினந்தோறும் | விஜயவாடா சந்திப்பு தொடருந்து நிலையம்]] | 09.10 PM | தினந்தோறும் | } |
# பினாகினி அதிவிரைவுத் தொடருந்து

## வண்டி எண் 12711

**பினாகினி அதிவிரைவு தொடருந்து** வண்டியானது விஜயவாடா சந்திப்பு தொடருந்து நிலையத்தில் இருந்து தினந்தோறும் காலை 06.00 மணிக்கு புறப்பட்டு தெனாலி, ஓங்கோல், சிங்கராய கொண்டா, காவாலி, நெல்லூர் கூடுர் மற்றும் சூலூர் பேட்டை வழியாக இயக்கப்பட்டு 12 நிறுத்தங்களையும் 75 நிலையங்களையும் கடக்க சராசரியாக மணிக்கு 61 கிலோ மீட்டர் வேகத்தில் இயக்கப்பட்டு 7 மணி நேரம் பயணித்து சென்னை சென்ட்ரல் தொடருந்து நிலையத்தை அதேநாளில் மதியம் 01.00 மணிக்கு சென்றடைகிறது. இதன் மொத்த பயண தூரம் 431 கிலோ மீட்டர் ஆகும். இந்த தொடருந்து தனது பயணத்தில் சில நிலையங்களுக்கு இடையிலான வழித்தடத்தில் அதிகபட்சமாக மணிக்கு 110 கிலோ மீட்டர் வேகத்தில் இயக்கப்படுகிறது. இந்த தொடருந்திற்கு 120 நாட்களுக்கு முன்பாகவே முன்பதிவு செய்யும் வசதி இந்திய ரெயில்வேயினால் அளிக்கப்பட்டுள்ளது. இந்த வண்டியானது அகல இரயில் பாதைகளில் இயக்கப்படக்கூடியதாகும்.
# பினாகினி அதிவிரைவுத் தொடருந்து

## வண்டி எண் 12712

மறுமார்க்கமாக 12712 என்ற எண்ணைக் கொண்ட இந்த தொடருந்து வண்டியானது சென்னை சென்ட்ரல் தொடருந்து நிலையத்திலிருந்து தினமும் மதியம் 02.05 மணிக்கு இயக்கப்பட்டு 12 நிறுத்தங்களையும் 75 நிலையங்களையும் கடக்க சராசரியாக மணிக்கு 61 கிலோ மீட்டர் வேகத்தில் இயக்கப்பட்டு 7 மணி நேரம் பயணித்து சென்னை சென்ட்ரல் தொடருந்து நிலையத்தை அதேநாளில் மதியம் 01.00 மணிக்கு சென்றடைகிறது. இதன் மொத்த பயண தூரம் 431 கிலோ மீட்டர் ஆகும். இந்த தொடருந்து தனது பயணத்தில் சில நிலையங்களுக்கு இடையிலான வழித்தடத்தில் அதிகபட்சமாக மணிக்கு 110 கிலோ மீட்டர் வேகத்தில் இயக்கப்படுகிறது. இந்த தொடருந்திற்கு 120 நாட்களுக்கு முன்பாகவே முன்பதிவு செய்யும் வசதி தென்னிந்திய ரெயில்வேயினால் அளிக்கப்பட்டுள்ளது. இந்த வண்டியானது அகல இரயில் பாதைகளில் இயக்கப்படக்கூடியதாகும்.  
இந்த தொடருந்தின் வேகம் சராசரியாக மணிக்கு 55 கிலோ மீட்டர்களுக்கு மேல் இருப்பதால் இந்திய ரயில்வே சட்டத்தின்படி அதிவிரைவுக்கான கூடுதல் கட்டணம் பயண கட்டணத்துடன் சேர்க்கப்பட்டுள்ளது.
# பாரதிய நிருத்யா கலா மந்திர், பாட்னா

**பாரதிய நிருத்யா கலா மந்திர் (Bharatiya Nritya Kala Mandir)** இந்தியாவின் பீகார் தலைநகரில் பாட்னாவில் அமைந்துள்ளது.பாரதிய நிருத்யா கலா மந்திர் என்பதற்கு *இந்திய நடனக் கலை கோயில்* என்று பொருள் ஆகும். இந்த மையம் ஒரு கலை மற்றும் கைவினை அருங்காட்சியகமாகச் செயல்பட்டு வருகிறது. இது ஒரு பல்நோக்கு பண்பாட்டு மையம் ஆகும்.
# பாரதிய நிருத்யா கலா மந்திர், பாட்னா

## வரலாறு

பாரதிய நிருத்யா கலா மந்திர் பாட்னாவில் உள்ள தூர்தர்ஷன் கேந்திராவிற்கு அருகே அமைந்துள்ளது.
பாரதிய நிருத்யா கலா மந்திர் என்ற பெயரில் அமைந்த இந்தக் கலை நிறுவனத்திற்கான அடிக்கல் டிசம்பர் 8, 1950 ஆம் நாளன்று நாட்டப்பட்டது. மணிப்பூரி மற்றும் கதகளி நடன வடிவங்களில் தேர்ச்சி பெற்ற பத்மஸ்ரி ஹரி உப்பால் அவர்களால் இந்த மந்திர் நிறுவப்பட்டது, இது அதிகாரப்பூர்வமாக 1963 ஆம் ஆண்டில் திறந்து வைக்கப்பட்டது.
# பாரதிய நிருத்யா கலா மந்திர், பாட்னா

## கண்ணோட்டம்

இந்த கட்டிடத்தில் நடன மற்றும் நாடக ஸ்டுடியோக்கள், காட்சிக்கூடத்திற்கான இடம் மற்றும் ஒரு கலை அருங்காட்சியகம் ஆகியவை உள்ளன. இந்த மந்திரில் நாடகம், நேரடி இசை, நகைச்சுவை, நடனம், காட்சி கலை, பேசும் சொல் மற்றும் குழந்தைகளுக்கான நிகழ்வுகள் உள்ளிட்ட பல நிகழ்வுகள் பார்வையாளர்களுக்காக நடத்தப்படுகின்றன.  
இந்தக் கலை அருங்காட்சியகத்தில் பழங்காலத்தின் பல்வேறு கூறுகள் காட்சிக்கு வைக்கப்பட்டுள்ளன. காட்சிக்கு வைக்கப்பட்டுள்ள பொருட்களில் டெரகோட்டா, நகைகள், உலோக பொருள்கள், கல் சிற்பங்கள், கல் கருவிகள், மட்பாண்டங்கள், இசைக்கருவிகள், மர பால்கி, ஜவுளி மற்றும் கி.மு. 500 ஆம் ஆண்டிற்கும் கி.பி. 500 ஆம் ஆண்டிற்கும் இடைப்பட்ட காலத்தைச் சேர்ந்த முகமூடிகள் ஆகியவை காட்சியில் உள்ளன. இந்த மந்திரில் நடன பயிற்றுனர்கள் ஒடிஸி, பரத்நாட்டியம், கதக், நாட்டுப்புற நடனம் போன்றவற்றை கற்பிக்கிறார்கள்.
# பாரதிய நிருத்யா கலா மந்திர், பாட்னா

## இசைப் பல்கலைக்கழகம்

பீகார் அரசு, பாரதிய நிருத்யா கலா மந்திரை ஒரு இசைப் பல்கலைக்கழகமாக மாற்ற தீவிரமாக முயற்சிகள் மேற்கொள்ளப்பட்டு பீகார் சட்டசபையில் தெரிவிக்கப்பட்டது. மந்திரை ஒரு இசைப் பல்கலைக்கழகமாக மாற்றுவது தொடர்பான விவாதம் எழுந்தபோது, இந்த மந்திரானது தனித்து இயங்கும் நிறுவனம் என்றும், அதற்கான நிதி நல்கையானது கலை பண்பாடு மற்றும் இளைஞர் விவகாரத் துறையினால் வழங்கப்பட்டு வருவதாகவும் தொடர்புடைய அமைச்சர் கூறினார். தற்போதைக்கு இதனை ஓர் இசைப் பல்கலைக்கழகமாக முன்னேற்றம் செய்து மாற்றுவதற்கான எந்த திட்டமும் தற்போதைக்கு இல்லை என்றும் அவர் கூறினார். இந்நிறுவனத்தை நிர்வகிக்கின்ற பொறுப்பில் முக்கியமான தலைமைப்பொறுப்பில் உள்ள மாநில வளர்ச்சி ஆணையர் பாரதிய நிருத்யா கலா மந்திரின் தலைமைப் பொறுப்பில் உள்ளதாலும், இந்த மந்திரின் உறுப்பினர்களில் ஒருவராக நிதிச் செயலர் இருந்து வருவதாலும் தற்போது இந்த மந்திரானது ஓர் அரசு நிறுவனம் போலவே இயங்கி வருகிறது என்று கூறினார். அரசு நிறுவனமாக இயங்கி வருகின்ற நிலையில் இதனை ஒரு தனித்த நிறுவனமாகக் கருத முடியாது என்றும் அவர் கூறினார். துணை முதலமைச்சர் 2009-10 ஆம் ஆண்டிற்கான நிதிநிலை அறிக்கையில் இந்த புகழ் பெற்ற இந்த கலை நிறுவனத்தை ஓர் இசைப் பல்கலைக்கழகமாக மாற்றப் போவதாகக் கூறியிருந்தார். இதனை இசைப் பல்கலைக்கழகமாக மாற்றுவதில் உள்ள சிக்கல்களை அரசு ஆராய்ந்து வருகிறது.
# வன ஆய்வு நிறுவனம் (இந்தியா)

**வன ஆய்வு நிறுவனம் (இந்தியா) (Forest Research Institute)** வனவியல் ஆய்வு மற்றும் கல்விக்கான இந்திய கவுன்சில் அமைப்பினைச் சேர்ந்த ஒரு கல்வி நிறுவனமாக செயல்பட்டு வருகிறது. இந்நிறுவனம் இந்தியாவில் வனவியல் ஆய்வில் இத்துறையில் செயல்பட்டு வருகின்ற முதன்மையான பயிலகமாகும். இது உத்தரகண்ட் மாநிலத்தின் டெகராடூனில் அமைந்துள்ளது. இது மிகவும் பழமையான நிறுவனங்களில் ஒன்றாகும். 1991 ஆம் ஆண்டில், இது பல்கலைக்கழக மானிய ஆணையத்தால் நிகர்நிலைப் பல்கலைக்கழகமாக அறிவிக்கப்பட்டது.  
வன ஆராய்ச்சி நிறுவனம் தம் வளாகத்தில் இந்திய வன சேவைக்கு (ஐ.எஃப்.எஸ்) தேர்ந்தெடுக்கப்படும் அலுவலர்களுக்கு பயிற்சியளிக்கும் ஊழியர் கல்லூரியான இந்திரா காந்தி தேசிய வன அகாடமியை (ஐ.ஜி.என்.எஃப்.ஏ) ஏற்று நடத்துகிறது.
# வன ஆய்வு நிறுவனம் (இந்தியா)

## வரலாறு

இந்நிறுவனம் 1878 ஆம் ஆண்டில் பிரித்தானிய இம்பீரியல் வனப்பள்ளியாக டீட்ரிச் பிராண்டிஸ் என்பவரால் நிறுவப்பட்டது. 1906 ஆம் ஆண்டில், இது பிரித்தானிய இம்பீரியல் வனவியல் சேவையின் கீழ் இம்பீரியல் வன ஆராய்ச்சி நிறுவனமாக மீண்டும் நிறுவப்பட்டது.
# வன ஆய்வு நிறுவனம் (இந்தியா)

## அமைவிடம்

டெஹ்ராடூன் வன ஆய்வு நிறுவனம் மற்றும் கல்லுரி பகுதி வளாகம் என்பது வடக்கில் கௌலாகருக்கும் தெற்கே இந்திய ராணுவ அகாதமிக்கும் இடையில் அமைந்துள்ளது. அதன் மேற்கு எல்லையில் டன்ஸ் நதி அமைந்துள்ளது.
# வன ஆய்வு நிறுவனம் (இந்தியா)

## அருங்காட்சியகம்

இங்கு வனவியல் தொடர்பான ஒரு அருங்காட்சியகம் உள்ளது. இது தினமும் காலை 9:30 மணி முதல் மாலை 5:00 மணி வரை திறந்திருக்கும். ஒரு நபருக்கு நுழைவு கட்டணம் ரூ.40 ஆகும். வாகனங்களுக்கு கணிசமான நுழைவு கட்டணம் நிர்ணயிக்கப்பட்டுள்ளது. அருங்காட்சியகத்தில் ஆறு பிரிவுகள் உள்ளன:  
- நோயியல் அருங்காட்சியகம்
- சமூக வனவியல் அருங்காட்சியகம்
- காடு வளர்ப்பு மியூசியம்
- மர அருங்காட்சியகம்
- மரம் அல்லாத வன பொருட்கள் அருங்காட்சியகம்
- பூச்சியியல் அருங்காட்சியகம்
# சின்னமைல் அசிட்டேட்டு

## தயாரிப்பு

அசிட்டிக் அமிலத்துடன் சின்னமைல் ஆல்ககால் முறையாக ஒடுக்கப்படுவதன் விளைவாக தயாரிக்கப்படுகிறது.
# சின்னமைல் அசிட்டேட்டு

## சட்டம் மற்றும் கட்டுப்பாடு

சின்னமைல் அசிடேட்டு, வாசனை திரவியங்களிலும் உணவிற்கான சுவை மூலப்பொருளாகவும் பயன்படுத்தப்படுகிறது. இது பல நிறுவனங்களால் விவாதிக்கப்பட்டது. 1965 ஆம் ஆண்டில், ஃப்ளேவர் அண்ட் எக்ஸ்ட்ராக்ட் உற்பத்தியாளர்கள் சங்கம் ( ஃபெமா ) இந்த சேர்மத்தைப் பொதுவான, பாதுகப்பான சுவையூட்டும் மூலப்பொருளாக அங்கீகரிக்கப்பட்டது என்று குறிப்பிட்டது. பாதுகாப்பானது என்று கருதப்பட்ட பல தயாரிப்புகளில் சராசரி அதிகபட்ச பயன்பாட்டு நிலைகளை சங்கம் தீர்மானித்தது:
# சின்னமைல் அசிட்டேட்டு

## உற்பத்தி மற்றும் உட்கொள்ளல்

சின்னமைல் அசிடேட்டின் சராசரி ஆண்டு உற்பத்தி மற்றும் வாசனைப் பொருளாக சின்னமைல் அசிடேட்டின் தினசரி உட்கொள்ளல் உலக சுகாதார அமைப்பினால் அறிக்கையாக அளிக்கப்பட்டுள்ளது. இந்த அறிக்கையின்படி, ஐரோப்பாவில் இதன் ஆண்டு உற்பத்தி 1498 கிகி மற்றும் ஐக்கிய அமெரிக்க நாடுகளில் 2255 கிகி என்றும் கூறப்பட்டுள்ளது. இந்தச் சேர்மத்தின் தினசரி உட்கொள்ளல் அளவு ஐரோப்பாவில் 210 மைக்ரோ கிராம் ஆகவும், ஐக்கிய அமெரிக்க நாடுகளில் 300 மைக்ரோ கிராமாகவும் மதிப்பிப்பட்டுள்ளது. ஐரோப்பியர்களுக்கு உடல் எடையின் படியான உட்கொள்ளலானது 4 மைக்கரோகிராம்/கிகி ஆகவும் அமெரிக்கர்களுக்கு 5 மைக்ரோகிராம்/கிகி ஆகவும் உள்ளது.
# சின்னமைல் அசிட்டேட்டு

## தொகுப்பு முறை தயாரிப்பு

சின்னமைல் அசிடேட்டு இயற்கையாகவே தாவரங்களில் காணப்படுவதால், அதைப் பிரித்தெடுத்து சுத்திகரிக்கலாம். இருப்பினும், இது குறைந்த அளவு விளைச்சலைக் கொண்டுள்ளதால், எனவே உற்பத்தி செலவுகள் அதிகமாகும். வேதி முறைகளைப் பயன்படுத்துவது சின்னமைல் அசிடேட்டு தயாரிக்க மிகவும் திறன் வாய்ந்த உத்திகளை வழங்க முடியும்.  
சின்னமைல் அசிடேட்டு **2** ஐத் தயாரிக்க பலவிதமான முறைகள் உள்ளன'. இவற்றில் ஒரு வழி சின்னமைல் ஆல்ககால் **1** மற்றும் வினைல் அசிடேட்டு ஆகியவற்றில் இருந்து தயாரிப்பதாகும். இந்த வினையானது எசுத்தர் பிணைப்பின் மீது குறிப்பான வினையைக் கொண்ட லைப்பேசு வகையைச் சார்ந்த மூஅசைல்கிளிசெரால் எசுத்தர் ஐதரோலேசு என்ற நொதியால் வினையூக்கம் செய்யப்படுகிறது. இந்த வினையின் துணை விளைபொருளானது அசிட்டால்டிகைடாகும். இந்த வினையின் சமன்பாடானது:  
::  
அசிட்டால்டிகைடானது தொகுப்பு முறைத் தயாரிப்பில் பயன்படுத்தப்படும் லைப்பேசின் மீது ஒரு விரும்பத்தகாத செயலிழக்கச் செய்யும் விளைவைக் கொண்டிருப்பதால், வினைல் அசிட்டேட்டிற்குப் பதிலாக எத்தில் அசிட்டேட்டு பயன்படுத்தப்படலாம். இந்த பதிலீட்டு எசுத்தராக்குதல் வினையில் சின்னமைல் ஆல்ககால் **1** உடன் எத்தில் அசிட்டேட்டு வினைபுரிந்து சின்னமைல் அசிட்டேட்டு **2** மற்றும் எத்தனாலைத் தருகிறது. இந்த தொகுப்பு முறைக்கு லைப்பேசு நோவோசிம் 435 தேவைப்படுகிறது, மேலும் இந்த தொகுப்பு முறையானது கரைப்பான் அற்ற அமைப்பில் நிகழ்த்தப்படுகிறது. இந்த வினையானது பின்வருமாறு:  
::
# மூளை தண்டுவட உறை புற்று நோய்

## அறிகுறிகள்

சிறிய கட்டிகள் (எ.கா., <2.0 செ.மீ) பொதுவாக அறிகுறிகளை ஏற்படுத்தாமல் பிணக்கூறு ஆய்வில் கண்டுபிடிக்கப்படுகின்றன. பெரிய கட்டிகள் அவற்றின் அளவு மற்றும் இருப்பிடத்தைப் பொறுத்து அறிகுறிகளை ஏற்படுத்தக்கூடும்.
- பெருமூளைக்கு மேலான மெனிஞ்சியோமாக்களால் குவிய வலிப்பு ஏற்படலாம்.
- கால்களில் படிப்படியான வலுவிழப்பு மற்றும் உணர்வற்ற உடல்கழிவு வெளியேற்றம் ஆகியவை நீள்வெட்டு பக்கநுதற்பகுதியிலுள்ள கட்டிகளால் ஏற்படலாம்.
- சிறுமூளைக் கால்வாயில் கட்டிகள் இருக்குமிடத்தைப் பொறுத்து பலவகை இயக்க, உணர்ச்சிக் குறைபாடுகள், பேச்சிழப்பு மற்றும் வலிப்பு போன்ற அறிகுறிகள் ஏற்படக்கூடும்.
- அதிகரித்த உள்மண்டை அழுத்தம் இறுதியில் ஏற்படுகிறது, ஆனால் கிளையப்புற்றுக்களை விடக் குறைவாகவே நிகழ்கிறது.
- தொடர்புடைய அழுத்தம் மூன்றாவது அல்லது ஆறாவது நரம்பு வாதத்தை ஏற்படுத்தினால் டஇரட்டை பார்வை அல்லது சீரற்ற கண்மணிகள் அறிகுறிகளாக இருக்கலாம்.